LEO ลุ้นกำไรไตรมาส 3/2564 โตทะลัก 233% รับค่าระวางเรือตู้คอนเทนเนอร์พุ่ง
LEO ลุ้นกำไรไตรมาส 3/2564 โตทะลัก 233% รับค่าระวางเรือตู้คอนเทนเนอร์พุ่ง แนะซื้อเป้า 13 บาท
LEO ลุ้นกำไรไตรมาส 3/2564 โตทะลัก 233% รับค่าระวางเรือตู้คอนเทนเนอร์พุ่ง แนะซื้อเป้า 13 บาท
26 ต.ค. 2564

บล.ฟินันเซีย ไซรัส ระบุในบทวิเคราะห์วันนี้ (21ต.ค.64) ว่า บริษัท ลีโอ โกลบอล โลจิสติกส์ จำกัด (มหาชน) หรือ LEO ภาพระยะสั้นสดใสตามค่าระวางเรือตู้คอนเทนเนอร์ คาดกำไรไตรมาส 3/2564 โต 16% เทียบไตรมาสก่อนหน้า,โต 233% เทียบช่วงเดียวกันของปีก่อนเป็น 50 ล้านบาท ทำ new high ต่อเนื่อง
ขณะที่ไตรมาส 4/2564 ชะลอตามฤดูกาล ค่าระวางปี 2565 คาดว่ายังทรงตัวในระดับสูงแต่ไม่ได้ปรับขึ้นแรงเหมือนปี 2563-2564 การเติบโตในปี 2565 จะมาจากปริมาณการขนส่งเป็นหลัก ไม่ใช่ราคา
ปรับกำไรปี 2564 ขึ้น 4% เป็นโต 177% เทียบช่วงเดียวกันของปีก่อน และคาดปี 2565 โต 3% เทียบช่วงเดียวกันของปีก่อนปรับใช้ราคาเป้าหมายปี 2565 ที่ 13 บาทแนะนำ “เก็งกำไรตามค่าระวาง” ตามเดิม